
Δελτίο Τύπου                                             24/06/2010
Δήλωση της Υπουργού Παιδείας, Δια Βίου Μάθησης και Θρησκευμάτων, Άννας Διαμαντοπούλου, σχετικά με το σχεδιασμό αλλαγών στο Λύκειο
Το Νέο Λύκειο αποτελεί τμήμα του Νέου Σχολείου. Ένα νέο, αυτόνομο Σχολείο, που έχει βεβαίως υποχρεωτική τη Λογοτεχνία και τη Νεοελληνική γλώσσα, μικρό αριθμό υποχρεωτικών μαθημάτων, με πολλές, όμως, ώρες, ώστε τα παιδιά να μη χρειάζεται να κάνουν επιπλέον μαθήματα εκτός σχολείου και νέο τρόπο αξιολόγησης των μαθητών, όχι μόνο με εξετάσεις, αλλά και με εργασίες, με συνεισφορά και συμμετοχή σε κοινωνικές και περιβαλλοντικές εκδηλώσεις, με πολιτισμική δραστηριότητα, με εργαστηριακά μαθήματα, έτσι ώστε το παιδί να αξιολογηθεί συνολικά και όχι μόνο από ένα γραπτό. 
Αρχίζει μεγάλη συζήτηση γιατί το Λύκειο είναι ο πυρήνας της μετάβασης από το σχολείο στο Πανεπιστήμιο, στο Τεχνολογικό Ίδρυμα, στην επαγγελματική ζωή.

